મનહર ગઢિયાની એક બીજી પણ ખાસિયત છે. જો કોઈ તેમને ગમે એવું કામ કરી રહ્યા હોય તો એ કામમાં જોડાવા માટે મનહરભાઈ કોઈ જાતની શરત વિના અને તન-મન-ધનથી એ પ્રોજેક સાથે જોડાશે. મનહરભાઈ સમજાવે છે, ‘જુઓ, અત્યારે સાહિર લુધિયાનવી અને અમૃતા પ્રીતમની લવસ્ટોરી કહેતું હિન્દી નાટક ‘એક મુલાકાત’ ચાલી રહ્યું છે, જેમાં હું પ્રેઝન્ટર છું; પણ વાસ્તવિકતા એ છે કે એ આખો પ્રોજેક મારા નેજા હેઠળ જ તૈયાર થયો છે અને એ તૈયાર કરવામાં મને સરોગસીનો આનંદ મળ્યો છે. એક સારું કામ થતું હોય, ક્રીએટિવ કામ થતું હોય એવી જગ્યાએ મને ખાલી ખબર પડવી જોઈએ. હું સામેથી એમાં જોડાતાં સહેજ પણ ખચકાતો નથી. તમે માનશો નહીં, પણ આ પ્રકારના પ્રોજેકમાંથી પૈસો લેવાનું કામ પણ જતું કરવામાં મને ખચકાટ ન થાય. મારી આવડી કરીઅરમાં ઓછામાં ઓછા દસ હજાર (રૂપિયા નહીં) પેમેન્ટ મેં લીધાં નથી અને સાચું કહું તો આ આત્મfલાઘા નથી પણ આત્મસંતોષ છે.’